สวัสดีค่ะ วันนี้ไปหามา ไปด้วยอาการเลือดออกคล้ายประจำเดือนหลังปัสสาวะ มีปวดหน่วงช่วงท้องน้อย เลยอัลตร้าซาวด์ดูพบว่า มีเนื้องอกที่โพรงมดลูกขนาด 3*4 เซน กังวลใจมากค่ะ กลัวจะเป็นมะเร็ง คิดไปสารพัดค่ะ อยากสอบถามการรักษาเนื้องอกในโพรงมดลูกต้องทำยังไงคะ
สวัสดีครับ เข้าใจว่าแพทย์ที่ตรวจรักษาคงแจ้งวิธีการรักษาให้แล้ว เนื้องอกในโพรงมดลูกขนาด 3X4 ซม ก็ไม่ใช่ก้อนเล็ก อาจมีหลายก้อน ซึ่งเป็นสาเหตุให้เลือดออกได้ การรักษา มีทั้งยา และผ่าตัดครับ ถ้าอายุน้อย ประจำเดือนออกไม่มาก แพทย์อาจเลือกการรักษาด้วยการให้ฮอร์โมนบางอย่าง เพื่อเนื้องอกฝ่อ ถ้าเป็นมากก้อนใหญ่ เสียเลือดมากจนเกิดภาวะซีดคงต้องผ่าตัดเอาออก (myomectomy) ถ้าไม่ประสงค์จะมีบุตรอีก มีหลายก้อน ก้อนใหญ่แพทย์อาจตัดมดลูกออกไปเลยก็ได้กรุณาอ่านเพิ่มเติมเรื่องเนื้องอกมดลูกได้ที่นี่ครับ